**07.02.2025(1).**

**E-pasta nosaukums**

(Ārstniecības iestādēm) Par Baltijas valstu elektroenerģijas sinhronizāciju ar Eiropas elektrotīklu laika posmā no 8. līdz 9. februārim

**E-pasta teksts**

Informējam, ka Baltijas valstu elektroenerģijas sinhronizācijas ar Eiropas elektrotīklu laikā radušos tehnisku iemeslu dēļ laika posmā no **8. līdz 9. februārim** iespējami īslaicīgi E-veselības darbības traucējumi.

Jautājumu gadījumā lūdzam sazināties ar E-veselības lietotāju Atbalsta dienestu, kas ir pieejams katru dienu no plkst. 8:00 līdz 20:00. Tālrunis speciālistiem – 67803301.

Dienests atgādina, ka ārstniecības personas pieņem un konsultē pacientus arī gadījumā, ja pakalpojuma sniegšanas dienā nevar pārliecināties par e-nosūtījuma esamību. Par nosūtījuma esamību E-veselībā ir jāpārliecinās, pierakstot pacientu uz pakalpojumu.  Arī gadījumā, ja darbnespējas lapu nevar atvērt tehnisku iemeslu dēļ, ārsts, veicot par to atzīmi pacienta medicīniskajā dokumentācijā, var atvērt darbnespējas lapu nākamo divu darba dienu laikā, norādot sistēmā darbnespējas perioda pirmo dienu.

**Dienests informē, ka Vadības informācijas sistēma nebūs pieejama no 08.02.2025. plkst. 00.00 līdz 09.02.2025 vai energotīklu pārslēgšanas un sinhronizācijas darbu pabeigšanai. Lūdzam neieplānot datu ielādes un citus darbus ar sistēmu.**

Plašāka informācija par Baltijas valstu elektroenerģijas sinhronizāciju ar Eiropas elektrotīklu pieejama Klimata un enerģētikas ministrijas tīmekļvietnē: <https://www.kem.gov.lv/lv/jaunums/8-9-februari-norisinasies-baltijas-valstu-pieslegsanas-kopejam-eiropas-energotiklam-elektroenergijas-partraukums-nav-gaidams>

Par talonu ielādi un rēķinu veidošanu Vadības informācijas sistēmā Dienests informē, ka šobrīd talonu ielādes process ir lēns, jo vienlaikus notiek gan janvāra talonu pārrēķins, lai nodrošinātu janvārī veiktā darba apmaksu, gan recepšu ielāde. Rezultātā ir izveidojusies talonu ielāžu rinda.

Dienests vērš uzmanību, ka visi taloni, kuri ir korekti aizpildīti, iegūs statusu “Apmaksājams” un tiks iekļauti ārstniecības iestādes kārtējā rēķinā, atbilstoši Finanšu paziņojumā norādītai summai, un lūdz **bez nepieciešamības talonus atkārtoti nepārlādēt**.

Ņemot vērā visus augstāk minētos procesus, kas noslogo Vadības informācijas sistēmu (apjomīgā recepšu ielāde, talonu ielāžu rinda, janvāra talonu pārrēķins), var prognozēt janvāra ambulatoro rēķinu kavēšanos.

Atbilstoši Norēķinu kārtībai, janvāra rēķini VIS būtu jāapstiprina trešajā darba dienā pēc 12.datuma, t.i. 17.februārī.

Tomēr neskatoties uz iespējamo rēķinu kavēšanos, Dienests plāno norēķinus veikt Norēķinu kārtībā noteiktā termiņā. Vienlaikus Dienests atgādina, ka ārstniecības iestādes var saņemt arī avansa maksājumu par janvāra mēnesi.